Hlina, Alojz, poslanec NR SR (2014-10-14):
Vážená pani predsedajúca, vážený pán minister, vážené kolegyne, kolegovia, vždy dokážu prekvapiť, poviem otvorene. Ja som sa na dnes k tomuto bodu nejak zásadne nepripravoval, skôr som myslel, že pôjde voda, ale zase ste to tu celé rozhádali a rozhádzali, ja neviem čo, a toto som ani nevedel, že znova to skúsia cez niečo, cez niekoho, že či náhodou. A náhoda vyjde, náhoda je, proste vyjde. Náhoda je bez tej štipky takej dôstojnosti, kultúry. Proste títo nosiči týchto návrhov, až je z toho niekedy tak zvláštne. Viete, minule ma tu pán Vážny obvinil, že som pomaly paranoik, že za všetkým vidím finančné skupiny, keď predkladal ten jeho slávny zákon antibilbordový. Lebo som hovoril, že je absurdum ad absurdné to, že do troch metrov je všetko reklamná stavba, ale do 1,2 metra nie je stavba, pokiaľ to je na trakčnom vedení, že to vyňali. A viete, kto prenajíma alebo kto zodpovedá alebo kto si prenajal všetky stĺpy trakčného vedenia v Bratislave? No J&T. Viete, že doniesť to sem, tak neni som pán Vážny, jak to počúvam, nie som paranoik. Je to proste fakt. Ale, viete, on musí nájsť. Tí ľudia, oni chcú, ja sa im zásade nečudujem, oni plnia to, čo majú, zarábajú. Oni skúšajú. Len ja sa čudujem, že dokedy tu toho blbca vždycky nájdu, ktorý to sem donesie, ktorý to sem prepašuje, ktorý to tu proste normálne s kamennou tvárou odprezentuje a tuto za to zahlasuje. Veď na minulej schôdzi ste schválili zákon, kde biedak, ktorý si dal na svoj plot, si napíše Zimmer frei, musí absolvovať proces reklamnej stavby, ale vyňali ste z toho tabule na trakčných vedeniach preto, lebo to má J&T. Oni si povedali, oni to skúsili: však oni na to neprídu, daj im to tam, to nezistia. Rozumiete? To nemá absolútne žiadnu logiku. Však ste tam už odrazu mohli napísať, že pokiaľ to, rozhoduje o tom Big Media J&T. Však to je sen! Veď to sa nedá takto robiť. Naozaj sa to nedá. Táto vec, prosím vás, ktorá je tu, samozrejme zaslúži si hlbšiu prípravu, ale už z povedaného, pán minister, už z povedaného ja ako poľnohospodár, hej, cítim, že niečo nesedí. A ja vám poviem na logike tej veci, z logiky veci, čo vyplýva. Dobre? Ja si pamätám, keď sme menili zákon o ochrane prírody, kde sme hovorili teda, že z logiky veci vyplýva, že ak niekto vyhlásil chránené územie na niekoho území, tak ten štát, teda keď chce, tak by mu mal buď nahradiť tú škodu, ktorá mu vznikla tým nehospodárením, alebo to prípadne od neho kúpiť. To z logiky veci v zásade vy-plý-va-lo a tak to bolo. Samozrejme to zhatilo niekomu plány. Ja si pamätám ten urputný boj o Bôrik tuná, jak to na poslednú chvíľu, keby nie mojej manželky a pár angažovaných dievčat, tak už ani Bôrik neni, a ešte pána Hubu, tak všetko, už len na poslednú chvíľu to chceli stihnúť, tie rezervácie a veci s tým spojené. Teraz zistili, že majú určitý problém. A problém asi súvisí aj s tým, to, čo sa šušká alebo nešušká, že ten milión vo švajčiarskej banke Jahnátek nechce. Alebo Jahnátek povedal, že on ten Chopok nedá. On tu aj teraz deklaroval dneska, že má problém, a ja mu to plus-mínus v zásade aj začínam veriť, že on nemá až taký ústretový a vrúcny vzťah k tomu, aby Chopok sa predal J&T. Tak sa hľadá možno iná cesta. Niekomu, komu možno v tej švajčiarskej banke sa ten milión zíde, alebo možno sa tam pridá, ja neviem. Nemá absolútne žiadnu logiku pre ľudí tejto krajiny, pre nikoho snáď, absolútne žiadnu logiku nemá to, aby predal južnú stranu Chopku alebo zamenil a časť Vysokých Tatier, absolútne žiadnu. A ja vám poviem, práve naopak, je riziko. Chlapci z J&T sú nervózni, vydierajú. To tu už minule bolo, že keď nám to nedáte, tak my si na tom budeme stavať. No pozor, pozor! Kde sme, v Gruzii?! Všimli ste si ten profilový článok v hospodárskych, kde vyskúšali, kde otvorili tému? Ak nám to nezameníte, my na Slavkovskom budeme stavať. Jak môže na Slavkovskom stavať J&T? Však to je ochrana, nie? Jak môže? A vidíte! Ohradili ste sa? Nevidel som komentár MŽP, kde by povedali: pozor, pozor, chlapci, ešte aká-taká, aký-taký zákon tu funguje. To riziko je v tom, že chlapci sú nervózni, lebo teraz im tie lanovky nikto nekúpi, lebo pozemky nemajú na „elvéčkach“. A ja vám poviem, oni sa potrebujú dostať, tie pozemky na „elvéčka“. A Tatry a Chopok už nebude J&T. Bude ruský, ukrajinský? Čečeni radi lyžujú, by ste neverili, by ste neverili. Potom sa, len zistíme, my máme akú-takú kontrolu nad pozemkami južnej strany Chopku, štát, a časti Vysokých Tatier práve preto, že sú tohto štátu. Preboha, však tento štát už môže niečo vlastniť. Však nepredávajte aj Kriváň! Oni sú v zásade, oni konajú v zhode. Ja tomu rozumiem, prečo to chcú. Ja tomu rozumiem. Tá hodnota bude obrovská. A „tovarišč daletajet. Prichadí, tovarišč! Daváj, daváj! Búdet, vsjo búdet.“ Na! Potom, nech sa páči. Potom. O to ide, pán minister, zúčastňujete sa tej hry. Otázka stojí, asi aké sú podmienky, keď Jahnátek sa škrípol. A teraz povedzte mi jednu vec, povedzte mi tú logiku toho, že vy ste to tam napchali. A teraz poviem pre tých urbárnikov, lebo niekto povie: no a čo? Tak ja vám poviem, vážení urbárnici, vlastníci neštátnych lesov, ktorým, vám, štát obmedzil hospodárenie na tých lesoch. Štát povedal v tej minulej zmene, ktorú sme tu mali, že teda bude vám dávať buď náhradu, alebo vám to bude zamieňať, lebo vám došlo k tomu, že máte obmedzené hospodárenie. Teraz ale prišli s tým, že tam chcú vopchať ustanovenie, že aj keď vám v ničom neobmedzili, tak aj tak vám to zamenia. Slavkovský štít je kopa kameňov. Pre niekoho kopa kameňov, pre pána Mičovského, pána Hubu krása. Každý nech si povie, čo to je, ale stále to je, furt, čisto technicky kopa kameňov. Tam nič nevyťažíte, to je proste, tam vám nikto žiadnu škodu tým, že nemôžte na tom hospodáriť, nespôsobil. Teraz to tam chcete dostať. A teraz mi povedzte, povedzte mi, tí urbárnici, tí vlastníci neštátnych lesov, ste uspokojení s tým, ako štát koná vo vašom prípade, ako vám nahrádza tú škodu? Ste spokojní s tým, ako operatívne zamieňa pozemky s vami? Ste s tým spokojní? Lebo ja vám poviem, prijatím tohto zákona sa zamení tým, prednostne sa zamení tým, ktorým žiadna škoda nevzniká. Rozumiete? Prednostne sa im to. Keby to tam bolo, keby bolo v tom ustanovení napísané, že toto je možné urobiť až vtedy, keď všetky nároky tých, ktorým vzniká škoda, sú uspokojení, no tak povieme, no plus-mínus, lebo štát nemá na to, aby uspokojil nároky tým, ktorí majú reálne obmedzené hospodárenie na tých lesoch. Ale otvára si dvierka, potrebné dvierka na to, aby. Čiže, urbárnici, vy ste hustí. Tak nech sa páči, ak to niektorí z vás počúvate. Tu ho máte, tu ich máte, to chcú presne urobiť. Oni uspokoja nároky niekoho, komu nevzniká škoda, lebo na Slavkovskom štíte žiadna škoda nikomu nevzniká, vážení. Tá hŕba kameňov tam bola milióny rokov a, bohvie, koľko tam ešte bude, ale milióny rokov tam, nikomu tam škoda nevzniká, ale budú uspokojení. Vy hovoríte v zákone argument nad argumentom, že môže. No veď tým, že o to šlo, aby tam bolo, že môže. Keď môže, tak sa to začne a bude sa vyjednávať. Len, prosím vás, nerobte to, smeráci, nerobte to. Nepredávajte Chopok Rusom alebo Čečeňom, nepredávajte to. Fakt to nepredávajte. Ľudia tejto krajiny si to nezaslúžia. Bez všetkej srandy nerobte to, nepredávajte časť Vysokých Tatier. Nerobte to. Naozaj nezúčastňujte sa tejto, to je, normálne podlej hry, na konci, na konci ktorej niekto nech má. Ale toto je už moc, to je veľa. Odtiaľ – potiaľ, jak sa hovorí. Ani Rusi si Elbrus nepredajú, prosím vás. Švajčiari, alebo kde je, Mont Blanc. To proste sú veci, na ktoré sa nešiaha. Rozumiete? Nešiaha! Pán minister, nešiaha. Na čo sa zúčastňujete tej hry? Na niečo sa nešiaha. Nechajte to tak. Už tu máme najexemplárnejší prípad z exemplárnych prípadov Pečniansky les. Máme ich pod oknami, tých hulvátov, barbarov, zlodejov, podvodníkov, ktorí dokázali 22 hektárov vymeniť za les v Šiatorskej Bukovinke. Bez kúska hanby. A som zvedavý, jak to celé dopadne. Ešte to nie je, nikto nemá tam vyhraté. Nikto. Verím, že raz sa aj ľudia tejto krajiny zobudia. To bol exemplárny prípad toho, čoho bol niekto schopný. Chcete to tromfnúť? Chcete dať väčší prípad, že, toho, čoho je niekto schopný? Som zvedavý na záverečné slovo pána ministra (vyslovené s pobavením), ale hlavne som zvedavý na to, smeráci, že čoho sa vlastne chcete zúčastňovať. Či to dokonáte alebo nedokonáte. Či ten Chopok predáte alebo nepredáte, či tie Tatry predáte alebo nepredáte. Lebo vám poviem, vy nepredávate Tatry a Chopok J&T. J&T potrebuje mať pozemky na týchto dvoch lokalitách na “elvéčku„ práve preto, aby ich ona predala, a potom už kto tam bude. Môžete tu niekto predkladať, pani Žitňanská, zákon. Môžu predkladať x zákonov. Keď “tovarišč„ bude chcieť, tak bude. Ale ja nehovorím, že nech tam ten “tovarišč" je, ale ja si myslím, že natoľko ešte táto krajina má, aby jej niečo mohlo patriť, aby ešte niekto mohol povedať, že toto patrí ľuďom tejto krajiny. Nad týmto sme ešte kontrolu nestratili. Ďakujem pekne.